A szabályzat szövege a módosításokkal egységes szerkezetben:

**1/2018. (VI. 25.) MÜK szabályzat**

**a fegyelmi bizottságokról, valamint az országos fegyelmi főbiztosi és fegyelmi biztosi tisztséget ellátó tisztségviselők létszámáról**

A Magyar Ügyvédi Kamara küldöttgyűlése az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 8. és 33. pontjában foglalt felhatalmazás alapján, az Üttv. 157. § (2) bekezdés e) pontjában foglalt feladatkörében eljárva

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat véleményének kikérésével,

az 1.1. pont a) alpontja és a 2.2. pont tekintetében az Üttv. 156. § (3) bekezdésében meghatározott feladatkörében eljáró Országos Kamarai Jogtanácsosi Tagozat egyetértésével,

az 1.1. pont b) alpontja és a 2.2. pont tekintetében az Üttv. 156. § (3) bekezdésében meghatározott feladatkörében eljáró Országos Alkalmazott Ügyvédi Tagozat egyetértésével,

a következő szabályzatot alkotja:

***1. Az országos fegyelmi bizottság kamarai jogtanácsos és alkalmazott ügyvéd tagjainak létszáma***

**1.1.**Az országos fegyelmi bizottság

*a)*kamarai jogtanácsos tagjainak a száma hat,

*b)*alkalmazott ügyvéd tagjainak a száma kettő.

***2. A regionális fegyelmi bizottság***

**2.1.**A regionális fegyelmi bizottságok elnevezését, működési területét, székhelyét és - területi ügyvédi kamarai bontásban - az ügyvéd tagjainak a számát az 1. melléklet tartalmazza.

**2.2.**A regionális fegyelmi bizottság kamarai jogtanácsos, illetve alkalmazott ügyvéd tagjainak az Üttv. 169. § (3) bekezdése szerinti számát a Magyar Ügyvédi Kamara elnöke a kerekítés általános szabályainak alkalmazásával a tagozati tisztségviselők általános delegálása napjának a kitűzésével egyidejűleg határozatban állapítja meg.

**2.3.**[**\***](https://net.jogtar.hu/muk?docid=A18S0011.MUK&getdoc=1&dbnum=1&searchUrl=/muk-kereso/gyors?keyword%3Dfegyelmi#lbj1id2322)Az adott regionális fegyelmi bizottság illetékességi területén található valamennyi területi ügyvédi kamara általános választásának lezajlását követő 10 napon belül a megválasztott és delegált fegyelmi bizottsági tagok alakuló ülést tartanak, amelyen az ügyvédtagok közül megválasztják a regionális fegyelmi bizottság elnökét és elnökhelyettesét.

**2.3/A.**[**\***](https://net.jogtar.hu/muk?docid=A18S0011.MUK&getdoc=1&dbnum=1&searchUrl=/muk-kereso/gyors?keyword%3Dfegyelmi#lbj2id2322)A regionális fegyelmi bizottság tagjai a megbízatásukat az alakuló ülésen nyerik el.

**2.4.**A regionális fegyelmi bizottság alakuló ülését a legnagyobb létszámú kamara elnöke hívja össze és kijelöli az ülést levezető elnököt.

**2.5.**[**\***](https://net.jogtar.hu/muk?docid=A18S0011.MUK&getdoc=1&dbnum=1&searchUrl=/muk-kereso/gyors?keyword%3Dfegyelmi#lbj3id2322)A regionális fegyelmi bizottság alakuló ülésén bármely bizottsági tag javaslatot tehet az elnök, illetve az elnökhelyettese személyére vonatkozóan. A választás a legalább egy jelöléssel rendelkező ügyvéd elnökjelöltek, illetve elnökhelyettes-jelöltek között titkos szavazással történik.

**2.6.**[**\***](https://net.jogtar.hu/muk?docid=A18S0011.MUK&getdoc=1&dbnum=1&searchUrl=/muk-kereso/gyors?keyword%3Dfegyelmi#lbj4id2322)A regionális fegyelmi bizottság elnöke, illetve elnökhelyettese az az elnökjelölt, illetve elnökhelyettes-jelölt, aki a titkos szavazással lebonyolított választás során az adott tisztségre a legtöbb szavazatot kapta. Szavazategyenlőség esetén a választást az érintett jelöltek között nyomban meg kell ismételni. Ha ismételten szavazategyenlőség alakul ki, a regionális fegyelmi bizottság elnökét, illetve elnökhelyettesét az azonos szavazatot elért elnökjelöltek, illetve elnökhelyettesek közül a levezető elnök a regionális fegyelmi bizottság alakuló ülésén sorsolással választja ki.

**2.7.**[**\***](https://net.jogtar.hu/muk?docid=A18S0011.MUK&getdoc=1&dbnum=1&searchUrl=/muk-kereso/gyors?keyword%3Dfegyelmi#lbj5id2322)A regionális fegyelmi bizottság működtetésének biztosítására szolgáló dologi költségeket a régióba tartozó kamarák utólagosan, eltérő megállapodásuk hiányában éves gyakorisággal, a tárgyévet követő év harmadik hónapjának utolsó napjáig számolják el egymással. A területi ügyvédi kamarák eltérő megállapodásuk hiányában olyan arányban viselik a regionális fegyelmi bizottság dologi költségeit, amilyen a tárgyév első napján az ügyvédi tevékenység szüneteltetése és felfüggesztése hatálya alatt nem álló tagjaik aránya.

***3. A vezető fegyelmi biztosi és fegyelmi biztosi tisztséget ellátó tisztségviselők létszáma***

3.1. A vezető fegyelmi biztosi tisztséget területi ügyvédi kamaránként egy-egy tisztségviselő látja el.

3.2. A fegyelmi biztosi tisztséggel járó feladatokat a 2. mellékletben meghatározott számú tisztviselő látja el.

***4. Záró rendelkezések***

4.1. Ez a szabályzat a közzétételét követő napon lép hatályba.

4.2. Megválasztásuktól 2019. január 1-ig, de legkésőbb a regionális fegyelmi bizottságok megalakulásáig a fegyelmi megbízottak jogkörében a fegyelmi biztosok járnak el.

***1. melléklet a 11/2018. (VI. 25.) MÜK szabályzathoz***

***A regionális fegyelmi bizottságok és ügyvéd tagjaik száma***

|  |  |  |  |
| --- | --- | --- | --- |
| **1.** | **Budapesti Regionális Fegyelmi Bizottság** | | |
| Illetékessége: | | Budapesti Ügyvédi Kamara működési területe | |
| Székhelye: | | Budapesti Ügyvédi Kamara székhelye | |
| Ügyvéd tagjainak száma: | |  | 27 |
| **2.** | **Pest Vármegyei Regionális Fegyelmi Bizottság** | | |
| Illetékessége: | | Pest Vármegyei Ügyvédi Kamara és Nógrád Vármegyei Ügyvédi Kamara működési területe | |
| Székhelye: | | Pest Vármegyei Ügyvédi Kamara székhelye | |
| Tagjainak száma: | | | |
|  | Pest Vármegyei Ügyvédi Kamara | | 15 |
|  | Nógrád Vármegyei Ügyvédi Kamara | | 5 |
| **3.** | **Győri Regionális Fegyelmi Bizottság** | | |
| Illetékessége: | | Győri Ügyvédi Kamara, Zala Vármegyei Ügyvédi Kamara és Szombathelyi Ügyvédi Kamara működési területe | |
| Székhelye: | | Győri Ügyvédi Kamara székhelye | |
| Ügyvéd tagjainak száma: | | | |
|  | Győri Ügyvédi Kamara | | 10 |
|  | Zala Vármegyei Ügyvédi Kamara | | 6 |
|  | Szombathelyi Ügyvédi Kamara | | 6 |
| **4.** | **Székesfehérvári Regionális Fegyelmi Bizottság** | | |
| Illetékessége: | | SzékesfehérváriÜgyvédi Kamara, Veszprémi Ügyvédi Kamara és Komárom-Esztergom Vármegyei Ügyvédi Kamara működési területe | |
| Székhelye: | | Székesfehérvári Ügyvédi Kamara székhelye | |
| Ügyvéd tagjainak száma: | | | |
|  | Székesfehérvári Ügyvédi Kamara | | 7 |
|  | Veszprémi Ügyvédi Kamara | | 7 |
|  | Komárom-Esztergom Vármegyei Ügyvédi Kamara | | 7 |
| **5.** | **Pécsi Regionális Fegyelmi Bizottság** | | |
| Illetékessége: | | Pécsi Ügyvédi Kamara, Somogy Vármegyei Ügyvédi Kamara és Szekszárdi Ügyvédi Kamara működési területe | |
| Székhelye: | | Pécsi Ügyvédi Kamara székhelye | |
| Ügyvéd tagjainak száma: | | | |
|  | Pécsi Ügyvédi Kamara | | 9 |
|  | Somogy Vármegyei Ügyvédi Kamara | | 7 |
|  | Szekszárdi Ügyvédi Kamara | | 5 |

|  |  |  |  |
| --- | --- | --- | --- |
| **6.** | **Szegedi Regionális Fegyelmi Bizottság** | | |
| Illetékessége: | | Szegedi Ügyvédi Kamara, Kecskeméti Ügyvédi Kamara és Gyulai Ügyvédi Kamara működési területe | |
| Székhelye: | | Szegedi Ügyvédi Kamara székhelye | |
| Tagjainak száma: | | | |
|  | Szegedi Ügyvédi Kamara | | 12 |
|  | Kecskeméti Ügyvédi Kamara | | 12 |
|  | Gyulai Ügyvédi Kamara | | 5 |
| **7.** | **Borsod-Abaúj-Zemplén Vármegyei Regionális Fegyelmi Bizottság** | | |
| Illetékessége: | | Borsod-Abaúj-Zemplén Vármegyei Ügyvédi Kamara, Nyíregyházi Ügyvédi Kamara és Egri Ügyvédi Kamara működési területe | |
| Székhelye: | | Borsod-Abaúj-Zemplén Vármegyei Ügyvédi Kamara székhelye | |
| Ügyvéd tagjainak száma: | | | |
|  | Borsod-Abaúj-Zemplén Vármegyei Ügyvédi Kamara | | 12 |
|  | Nyíregyházi Ügyvédi Kamara | | 12 |
|  | Egri Ügyvédi Kamara | | 7 |
| **8.** | **Debreceni Regionális Fegyelmi Bizottság** | | |
| Illetékessége: | | Debreceni Ügyvédi Kamara és Szolnoki Ügyvédi Kamara működési területe | |
| Székhelye: | | Debreceni Ügyvédi Kamara székhelye | |
| Ügyvéd tagjainak száma: | | | |
|  | Debreceni Ügyvédi Kamara | | 12 |
|  | Szolnoki Ügyvédi Kamara | | 7 |

2. A fegyelmi bizottságokról, valamint az országos fegyelmi főbiztosi és fegyelmi biztosi tisztséget ellátó tisztségviselők létszámáról szóló 11/2018. (VI. 25.) MÜK szabályzat 2. sz. melléklete helyébe az alábbi melléklet lép:

***2. melléklet a 11/2018. (VI. 25.) MÜK szabályzathoz***

***A fegyelmi biztosok létszáma területi ügyvédi kamaránként***

|  |  |
| --- | --- |
| **Kamara** | **Fegyelmi biztosi feladatokat ellátó tisztségviselők száma** |
| Borsod-Abaúj-Zemplén Vármegyei Ügyvédi Kamara | 2 fő |
| Budapesti Ügyvédi Kamara | 7 fő |
| Debreceni Ügyvédi Kamara | 2 fő |
| Egri Ügyvédi Kamara | 1 fő |
| Győri Ügyvédi Kamara | 1 fő |
| Gyulai Ügyvédi Kamara | 1 fő |
| Kecskeméti Ügyvédi Kamara | 2 fő |
| Komárom-Esztergom Vármegyei Ügyvédi Kamara | 1 fő |
| Nógrád Vármegyei Ügyvédi Kamara | 1 fő |
| Nyíregyházi Ügyvédi Kamara | 2 fő |
| Pécsi Ügyvédi Kamara | 1 fő |
| Pest Vármegyei Ügyvédi Kamara | 2 fő |
| Somogy Vármegyei Ügyvédi Kamara | 1 fő |
| Szegedi Ügyvédi Kamara | 2 fő |
| Székesfehérvári Ügyvédi Kamara | 1 fő |
| Szekszárdi Ügyvédi Kamara | 1 fő |
| Szolnoki Ügyvédi Kamara | 1 fő |
| Szombathelyi Ügyvédi Kamara | 1 fő |
| Veszprémi Ügyvédi Kamara | 1 fő |
| Zala Vármegyei Ügyvédi Kamara | 1 fő |